Britani: Negociata mes liberal demokratëve dhe konseravtorëve për qeverinë e re
Nëse arrihet mbështetja e liberal demokratëve, konservatorët do të kishin një numër të mjaftueshëm votash në Parlament
Me 306 vende në Dhomën e Komuneve, konservatorëve u mungojnë 18 vende për të siguruar shumicën. Marrëveshja me liberal demokratët ua siguron konservatorëve qeverisjen e vendit për katër vjetët e ardhshëm. Liberal-demokratët kanë në plan ta shfrytëzojnë këtë kartë politike për një numër reformash që ua kanë paraqitur si parakusht koservatorëve. Nik Kleg,udhëheqësi i liberaldemokratëve thotë: Pavarësisht se çfarë forme merr qeveria e ardhshme e koalicionit, konservatorëve do t’u duhet mbështetja e tre të katërtave të liberal-demokratëve në Parlament. Dy partitë kanë mospajtime të mëdha, përfshirë zëvendësimin apo jo të flotës së nëndetëseve bërthamore si dhe reformimin e kodit zgjedhor. Liberal-demokatët kërkojnë ndryshime në një sistem votimi që ka favorizuar tradicionalisht dy partitë kryesore, konservatorët dhe laburistët. Ata favorizojnë një sistem të praktikuar në shumë vende evropiane, ku partitë marrin vende në parlament në proporcion me votat që kanë fituar, gjë që eliminon mundësinë e daljes së një partie të vetme në pozitë dominuese. Nëse kapërcehen mospajtimet dhe arrihet mbështetja e liberal demokratëve, konservatorët do të kishin një numër të mjaftueshëm votash në Parlament për miratimin pa problem të axhendës legjislative. Liam Fox i Partisë Konservatore shprehet optimist se mund të arrihet një marrëveshje relativisht shpejt: Ndërkohë që vazhdojnë negociatat për koalicionin e ardhshëm qeveritar, Gordon Brown i laburistëve do të vazhdojë të qëndrojë në postin e kryeministrit të vendit që partia e tij e ka mbajtur që në vitin 1997.